Pindsvinet. 



69 



Bog^. I det hele kan dette Dyr dog næppe siges at frembyde 

 nogen videre Interesse fra et forstligt Sj'nspunkt. 



5. Orden. Flagermus. 



Vore indenlandske Flagermus lever som bekendt af Insekter, 

 som de fanger i Flugten: Fluer, Sommerfugle, Oldenborrer osv. ; de 

 er i Bevægelse om Aftenen, holder sig i Ro om Dagen. Om Vin- 

 teren hænger de i Dvale i hule Træer o. lign. St., sædvanlig mange 

 sammen; undertiden foretager de for Vinterens Komme kortere 

 eller længere Vandringer (eller Udflugter) for at finde et passende 

 Opholdssted; bliver Kulden om Vinteren særdeles streng, dør de 

 undertiden i Mængde; det samme sker, hvis de vækkes af Dvalen. 



Flagermusene anses for at være af Betydning i forstlig Hen- 

 seende ved at fortære Insekter. At de er særdeles graadige og at 

 de ogsaa, naar Lejlighed gives, fortærer en Del skadelige Insekter 

 (Oldenborrer, Tortrix viridana osv.) er sikkert. Af storre Betyd- 

 ning er denne deres Virksomhed dd^ næppe. 



Vi har her i Landet 12 Arter af Flagermus, af hvilke dog kun 

 nogle faa forekommer i storre Antal. Mest bekendt er den Lang- 

 ørede Flagermus (Plecotiis aiiritiis) med uhyre store Øren, der 

 er sammenvoksede midt paa Hovedet. Foruden den kan nævnes 

 den Store brune Flagermus (Vesperugo noctula), af 14 Tommers 

 Vingefang, og Dværg flagermusen (V. pipistrellus) . af 6 — 7 Tom- 

 mers Vingefang, bægge kortørede; den sidste er den almindeligste 

 af vore Flagermus, den anden er — ligesom den Langørede — ret 

 almindelig. 



"■ Altum, Forstzool. 2. Aufl. i. Bd. S. 6i. 



